b'\n_START_ARTICLE_\nRETScreen\n_START_SECTION_\nKasaysayan\n_START_PARAGRAPH_\nAng unang bersyon ng RETScreen ay na-release noong Abril 30, 1988. Ang RETScreen Version 4 ay inilunsad noong Disyembre 11, 2007 sa Bali, Indonesia ng Minister of the Environment ng Canada. Ang RETScreen Plus ay na-release noong 2011. Ang RETScreen Suite (na may naka-integrate na RETScreen 4 at RETScreen Plus na may ilang karagdagang update), ay na-release noong 2012. Ang RETScreen Expert ay na-release sa publiko noong Setyembre 19, 2016.\n_START_SECTION_\nKinakailangan para sa program\n_START_PARAGRAPH_\nKailangan ng program ang Microsoft\xc2\xae Windows 7 SP1, Windows 8.1 o Windows 10; at Microsoft\xc2\xae .NET Framework 4.7 o mas mataas. Posibleng gumana ang program sa mga Apple Macintosh computer gamit ang Parallels o VirtualBox para sa Mac.\n_START_SECTION_\nMga Partner\n_START_PARAGRAPH_\nAng RETScreen ay pinamamahalaan sa ilalim ng pangunguna at tuluy-tuloy na pinansyal na suporta ng CanmetENERGY Varennes Research Centre of Natural Resources Canada, isang kagawaran ng Gobyerno ng Canada. Ang core team ay may kolaborasyon sa ilan pang mga organisasyon ng pamahalaan at multi-lateral, na may teknikal na suporta mula sa malawak na network ng mga eksperto mula sa industriya, gobyerno at akademya. Lakip sa mga pangunahing partner ang Langley Research Center ng NASA, ang Renewable Energy and Energy Efficiency Partnership (REEEP), Independent Electricity System Operator (IESO) ng Ontario, Energy Unit of the Division of Technology ng UNEP, ang Global Environment Facility (GEF), ang Prototype Carbon Fund ng World Bank, at ang Sustainable Energy Initiative ng York University.\n_START_SECTION_\nMga award at pagkilala\n_START_PARAGRAPH_\nNoong 2010, ang RETScreen International ay ginantimpalaan ng Public Service Award of Excellence, ang pinakamataas ng gantimpalang ibinibigay ng gobyerno ng Canada sa mga civil servant nito._NEWLINE_Ang RETScreen at ang RETScreen team ay nakatanggap ng nominasyon at iba pang prestihiyosong gantimpala lakip ang Ernst & Young/Euromoney Global Renewable Energy Award, Energy Globe (Pambansang Gantimpala para sa Canada), at ang GTEC Distinction Award Medal.\n_START_SECTION_\nMga Review\n_START_PARAGRAPH_\nSa isang International Energy Agency review ng beta release ng bahagi ng software para sa hydropower ay nagsabing ito ay "lubhang kahanga-hanga". Ipinahayag ng European Environment Agency na ang RETScreen ay isang "lubhang kapaki-pakinabang na tool." Ang RETScreen ay tinawag ding "isa sa ilang mga software tool at ang pinakamahusay sa mga ito, available para pag-arawal ang mga ekonomiya ng mga instalasyon ng renewable na enerhiya" at "isang tool upang mapahusay ang kaugnayan ng merkado" ng malinis na enerhiya sa buong mundo.'